# Prefectures de Grècia

Les prefectures (en grec: νομοί) foren la principal divisió administrativa de Grècia entre 1833 i 1836 i un altre cop entre 1845 i 2010, quan foren abolides pel programa Cal·lícrates i substituïdes per les unitats perifèriques. Són denominades departaments segons la norma ISO 3166-2:GR i el grup d'experts en noms geogràfics de les Nacions Unides.
Les prefectures eren la divisió administrativa de segon grau del govern local i s'agrupaven en 13 perifèries (abans del 1987) o 10 departaments geogràfics, i alhora dividides en províncies, municipis i comunitats. Es van convertir en ents autònoms el 1994, quan van tenir lloc les primeres eleccions prefecturals. Anteriorment els prefectes eren escollits pel govern. El 2010 el nombre era de 51 i, en comprendre la prefectura d'Atenes més un terç de la població del país, es va subdividir en quatre divisions prefecturals. A més a més, van crear-se tres superprefectures que controlaven dues o més prefectures.
Amb l'entrada en vigor del programa Cal·lícrates l'1 de gener de 2011, les prefectures van abolir-se. Moltes, especialment les del continent, van mantenir la mateixa extensió en ésser convertides en unitats perifèriques, i es mantingueren dins de les mateixes perifèries, a les quals van traspassar la majoria dels poders de les antigues prefectures.

## Llista de les antigues prefectures de Grècia

| (vegeu més avall) Eubea Evritania Fòcida Ftiòtida Beòcia Calcídica Imathia Kilkis Pel·la Pieria Serres Tessalònica Khanià Iràklio Lassithi Réthimno Drama Hebros Kavala Ròdope Xanthi Arta Ioànnina Préveza Tespròcia | Corfú Cefalònia Lèucada Zacint Quios Lesbos Samos Arcàdia Argòlida Coríntia Lacònia Messènia Cíclades Dodecanès Karditsa Làrissa Magnèsia Trícala Acaia Etòlia-Acarnània Èlide Flórina Grevenà Kastorià Kozani  a. Mont Atos (territori amb estatus especial) |
La regió o perifèria de l'Àtica (etiquetada 1 al mapa de sobre) té aquestes prefectures:
| Atenes Àtica Oriental El Pireu Àtica Occidental | Prefectures de la perifèria de l'Àtica |

## Llista de prefectures sense sortida al mar

| Drama Kilkis Pel·la Flórina Kastorià Kozani | Grevenà Ioànnina Trícala Karditsa Evritania |
(De les anteriors, Flórina i Kastorià tenen l'accés al mar tancat per partida doble).

## Llista de prefectures formades només per illes o part d'illes

| Corfú Cefalònia Lèucada Zacint Quios Lesbos Samos | Eubea Cíclades Dodecanès Khanià (Creta) Réthimno (Creta) Iràklio (Creta) Lassithi (Creta) |

## Llista de prefectures continentals principalment que també inclouen illes

* Hebros (Samotràcia)
* Kavala (Thasos)
* Magnèsia (Skópelos, Escíatos, Alonissos)
* El Pireu (Salamina, Egina, Poros, Hidra, Spetses, Cítera)

## Llista de prefectures amb capital que no és la seva ciutat més gran

* Calcídica (capital: Polygyros; ciutat més gran: Nea Moudania)
* Pel·la (capital: Edessa; ciutat més gran: Giannitsa)
* Beòcia (capital: Livadia; ciutat més gran: Thiva)
* Aetolia-Akarnania (capital: Mesologgi; ciutat més gran: Agrinio)
* Àtica Occidental (capital: Elefsis; ciutat més gran: Mègara)
* Àtica Oriental (capital: Pallini; ciutat més gran: Acharnes)
* Argòlida (capital: Nafplion; ciutat més gran: Argos)
* Lassithi (capital: Àgios Nikólaos; ciutat més gran: Ieràpetra)

## Llista de prefectures amb les capitals menys poblades

* Calcídica (capital: Poligiros amb una població de 6,232)
* Samos (capital: Vathy amb una població de 6,275)
* Evritania (capital: Karpenisi amb una població de 6,775)
* Fòcida (capital: Amfissa amb una població de 6,946)
* Lèucada (capital: Lefkas amb una població de 7,548)
* Tespròcia (capital: Igumenitsa amb una població de 9,104)
* Cefalònia (capital: Argostoli amb una població de 9,522)
* Grevenà (capital: Grevenà amb una població de 10,447)
* Lassithi (capital: Àgios Nikolaos amb una població de 10,906)
* Zacint (capital: Zakinthos amb una població d'11,224)

## Vegeu també

* Programa Cal·lícrates
* Unitats perifèriques de Grècia

## Enllaços externs

* Mapa de Grècia